**ข้อปฏิบัติในการยื่นแบบคำขอ และ วิธีการกรอกแบบคำขอ**

**๑. เอกสารแสดงตนของผู้มีอำนาจลงนาม ที่ต้องนำมาแสดงต่อเจ้าหน้าที่**

* 1. **กรณีผู้มีอำนาจลงนามเป็นคนไทย**
     1. **บัตรประจำตัวประชาชนตัวจริง** หรือ
     2. บัตรแสดงตนตัวจริงอื่นๆ ที่หน่วยงานราชการออกให้ โดยจะต้องมีรูปถ่ายและเลขประจำตัวประชาชนปรากฏอยู่
     3. กรณีไม่สามารถนำเอกสารตามข้อ ๑.๑.๑ หรือ ๑.๑.๒ มาแสดงได้ ให้ใช้สำเนาบัตรประจำตัวประชาชน ที่มีทนายความผู้ทำคำรับรองลายมือชื่อและเอกสาร (Notarial Services Attorney) เป็นผู้ลงนามรับรอง และออกให้ไม่เกินหนึ่งเดือน พร้อมแนบสำเนาหนังสือรับรอง (Certificate) การขึ้นทะเบียนเป็นทนายความผู้ทำคำรับรองลายมือชื่อและเอกสาร ซึ่งรับรองสำเนาถูกต้อง  
        โดยทนายความเจ้าของหนังสือรับรองนั้น

หมายเหตุ กรณีผู้มีอำนาจลงนามมีมากกว่าหนึ่งคน ให้นำบัตรตามข้อ ๑.๑.๑ หรือ ๑.๑.๒ หรือเอกสาร  
ตามข้อ ๑.๑.๓ แล้วแต่กรณี ของผู้มีอำนาจลงนาม**ทุกคน** เป็นรายบุคคล มาแสดงต่อเจ้าหน้าที่

* 1. **กรณีผู้มีอำนาจลงนามเป็นชาวต่างชาติ**

๑.๒.๑ **หนังสือเดินทาง (Passport) ตัวจริง** หรือ

๑.๒.๒ ใบสำคัญประจำตัวคนต่างด้าวตัวจริง

๑.๒.๓ กรณีไม่สามารถนำเอกสารตามข้อ ๑.๒.๑ หรือ ๑.๒.๒ มาแสดงได้ และชาวต่างชาติผู้มีอำนาจลงนาม**อยู่ต่างประเทศ** ให้ใช้หนังสือรับรองหนังสือเดินทางซึ่งมี Notary Public ที่เชื่อถือได้ หรือสถานทูตตามสัญชาติของบุคคลนั้น เป็นผู้รับรอง และออกให้ไม่เกินหกเดือน

๑.๒.๔ กรณีไม่สามารถนำเอกสารตามข้อ ๑.๒.๑ หรือ ๑.๒.๒ มาแสดงได้ และชาวต่างชาติผู้มีอำนาจลงนาม**อยู่ในประเทศไทย**

* ให้ใช้ เอกสารตามข้อ ๑.๒.๓ หรือ
* สำเนาหนังสือเดินทาง (Passport) ที่มีทนายความผู้ทำคำรับรองลายมือชื่อและเอกสาร (Notarial Services Attorney) เป็นผู้ลงนามรับรอง และออกให้ไม่เกินหนึ่งเดือน   
  พร้อมแนบสำเนาหนังสือรับรอง (Certificate) การขึ้นทะเบียนเป็นทนายความผู้ทำคำรับรองลายมือชื่อและเอกสาร ซึ่งรับรองสำเนาถูกต้องโดยทนายความเจ้าของหนังสือรับรองนั้น

หมายเหตุ กรณีผู้มีอำนาจลงนามมีมากกว่าหนึ่งคน ให้นำเอกสารตัวจริงตามข้อ ๑.๒.๑ หรือ ๑.๒.๒ หรือ ๑.๒.๓ หรือ ๑.๒.๔ แล้วแต่กรณี ของผู้มีอำนาจลงนาม**ทุกคน** เป็นรายบุคคล มาแสดงต่อเจ้าหน้าที่

**๒. ตัวแทนออกของที่ประสงค์จะมอบอำนาจให้ผู้อื่นมายื่นแบบคำขอกับกรมศุลกากร**

ตัวแทนออกของประสงค์จะมอบอำนาจให้ผู้อื่นมายื่นแบบคำขอ ขอให้ใช้หนังสือมอบอำนาจจากเว็บไซต์ของกรมศุลกากร (https://www.customs.go.th) ในหัวข้อผู้ประกอบการ > การขออนุญาตเป็นตัวแทนออกของ > หนังสือมอบอำนาจ

**๓. การขีดคร่อมกำกับสำเนาเอกสาร การลงนามในแบบคำขอ และการกรอกรายละเอียดในแบบคำขอ**

๓.๑ ในการขีดคร่อมกำกับสำเนาเอกสาร ขอให้ระบุข้อความว่า “ใช้สำหรับกรมศุลกากรเท่านั้น”

๓.๒ ในการลงนามท้ายแบบคำขอ ให้ลงนามในช่องที่กำหนดไว้ เท่านั้น

๓.๓ ในการกรอกรายละเอียดชุดแบบคำขอ กรณีกรอกด้วยลายมือ จะต้องเป็นลายมือเดียวกันทั้งชุด

๓.๔ ในการประทับตราของบริษัท/หน่วยงาน **ไม่ให้**ประทับตราของบริษัท/หน่วยงานทับบนลายมือชื่อ

**๔. สีของปากกาที่ใช้กรอกแบบคำขอด้วยลายมือและใช้ลงนาม**

ขอให้ใช้ปากกาหมึกสีน้ำเงิน

**๕. การยื่นเอกสารราชการประกอบแบบคำขอ**

กรมศุลกากรดำเนินการแจ้งหน่วยงานที่เป็นผู้ออกเอกสารราชการ เพื่อให้จัดส่งข้อมูลหรือสำเนาเอกสารราชการมาเพื่อใช้ประกอบแบบคำขอ เว้นแต่ ผู้ยื่นแบบคำขอมีความประสงค์ที่จะนำเอกสารราชการนั้นมาแสดงต่อพนักงานศุลกากรเพื่อใช้ประกอบแบบคำขอด้วยตนเอง

|  |
| --- |
| * กรณีมีการยกเลิก เพิ่มเติม หรือเปลี่ยนแปลงข้อมูลทะเบียนใด ผู้ขออนุญาตมี**หน้าที่**ต้องยื่นแบบคำขอเปลี่ยนแปลงข้อมูลทะเบียน เพื่อให้ข้อมูลทะเบียนเป็นปัจจุบัน * กรณีผู้ขออนุญาตไม่แจ้งการเปลี่ยนแปลงข้อมูลทะเบียนให้เป็นปัจจุบัน อาจต้องรับผิดทั้งทางแพ่งและ/หรือทางอาญา |